Passant ferroviari de Milan

El passant ferroviari de Milan l'è 'n infrastruttura ferroviaria gestida de RFI che la collega i ferrovij a Ovest de Milan, comé la Milan-Turin e i regionai tant 'me la Milan-Saronn e i ferrovij ad Est de Milan, comé quej per Genoa e Venezia. 

L'è anca el coeur del servizzi ferroviari suburban de Milan, vist che l'è doperada di lign S1, S2, S5, S6, S12 e S13, e in di pont pussee frequentaa el riva ogni 5 minut on treno.

Per el servizzi a hinn doperaa i TAF e i TSR.

 Storia 
Giamò de la vertura de la noeuva Stazion Centrala, in del 1931, l'era staa solevaa el problema del traffich local de la capital lombarda.

In di agn '60 hinn scominciaa i progett per on passant ferroviari, che però, per di reson de danee, tacchen a fàll circa 20 agn dòpo, intorna al 1983 a la stazion de Milan Repubblica, in corrispondenza di lavorà per la Linia 3 e l'omonima stazion.
 Cronologia 
 1983 - Approvazion del progett e convenzion in tra la Region, el Comun e i ferrovij
 1984 - Inizzi del lavorà
 1997 - Vertura de la tratta Bovisa-Lancetti-Porta Venezia
 1999 - Vertura de la tratta Certosa-Lancetti
 30 giugn 2002 - Vertura de la tratta Porta Venezia-Dateo e de la fermada de Villapizzon
 12 dicember 2004 - Vertura de la tratta Dateo-Porta Vittoria-bivi Lamber e attivazion del servizzi ferroviari suburban de Milan
 7 giugn 2008 - Vertura de la tratta Porta Vittoria-Rogoree
 9 maggio 2015 - Vertura de la stazion de Milan Forlanini

 Informazion tecnegh 
 Gallerij 
La pupart di gallerij a hinn staa scavaa cont el metod EBP, che 'l consist in l'iniezion de 'n liquid in del terren per poeu toeull via 'me on liquid, in manera de scavà men de la superfis.

Per la stazion de Pòrta Venezia, per evità de sarà Cors Buenos Aires, a l'è staa faa in scav interno.

I àlter stazion, inveci, a hinn staa faa sù a ciel vert.

 Segnalament 
El Passant el dopera 'n adattament del classich segnalament ferroviari italian pensaa per la bassa velocità massima in la linia. 

A l'è differenta la sequenza de svesinament al ross: In tra ogni stazion a gh'è on semafer, e in tra el verd e 'l ross gh'è el giald che 'l lampeggia, el giald e 'l dobbi giald.

 Àlter dacc 
 Cost total: 915 milion de euro
 Longhezza tunnel (Villapizzon - Porta Vittoria): 7,8 km
 Stazion sotta terra: 6
 Stazioni in superfiss: 4
 Longhezza di banchin: 250 m
 Capacità massima de trasport: 33k pphpd
 Distanza minima in tra treni: 3 menut e 20 segond
 Velocità massima: 60 km/h (50 km/h in tra P. Vittoria e P. Venezia)
 Alimentazion: 3 000 V cc
 Linia de contatt: aerea
 Sottastazioni elettrich: 2
 Sezion di gallerij: policentrich
 Regimm de circolazion: blocch automatich a corrent codificaa mìnga banalizzaa
 Sezion de blocch: minim 450 meter
 Regimm di esercizi: Dirigent Central Operativ (sed: Milan Grech)

Lancetti e Porta Vittoria hinn stazion de diramazion impresenziaa. In la tratta central a gh'è domà di stazion.

 Stazion 
Ramm Certosa
Certosa
Villapizzon
Ramm Bovisa
Bovisa-Politecnich
Ramm principal
Lancetti
Porta Garibaldi
Repubblica
Porta Venezia
Dateo
Porta Vittoria
Ramm Rogored
Rogored
Bivi Lamber
Forlanini

 Bibliografia 





 Riferiment 
Blocco automatico con sezioni da 450 m (Passante Ferroviario di Milano)

Categoria:Ferrovie de la Lombardia